บาทเปิด 32.52 บาทต่อดอลล่าร์ แข็งค่า
เงินบาทเปิดตลาด 32.52 บาทต่อดอลล่าร์ แข็งค่าจากแรงเทขายดอลลาร์หลังเฟดมีมติขึ้นดอกเบี้ย,รอติดตามผลประชุมธนาคารกลางสหภาพยุโรป - ธนาคารกลางอังกฤษ
14 ธ.ค. 2560

เงินบาทเปิดตลาด 32.52 บาทต่อดอลล่าร์ แข็งค่าจากแรงเทขายดอลลาร์หลังเฟดมีมติขึ้นดอกเบี้ย,รอติดตามผลประชุมธนาคารกลางสหภาพยุโรป - ธนาคารกลางอังกฤษ นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.52 บาท/ดอลลาร์ แข็งค่าจากปิดตลาดเย็นวานนี้ที่ระดับ 32.58 บาท/ดอลลาร์ เนื่องจากดอลลาร์อ่อนค่าเมื่อเทียบกับทุกสกุลเงิน หลังคณะกรรมการนโยบายการเงิน (FOMC) ธนาคารกลางสหรัฐ (เฟด) มีมติปรับขึ้นอัตราดอกเบี้ย ส่งผลให้มีแรงเทขายดอลลาร์ออกมา"บาทแข็งค่าจากเย็นวานเนื่องจากมีแรงเทขายดอลลาร์ออกมา หลัง FOMC มีมติปรับขึ้นอัตราดอกเบี้ย แต่มติที่ออกมา 7:2 ไม่เป็นเอกฉันท์" นักบริหารเงิน กล่าวคืนนี้นักลงทุนรอดูผลประชุมธนาคารกลางสหภาพยุโรป (ECB) และธนาคารกลางอังกฤษ (BoE) นักบริหารเงิน คาดวันนี้เงินบาทจะเคลื่อนไหวในกรอบ 32.50-32.60 บาท/ดอลลาร์"คิดว่าแนวรับ 32.50 ยังแข็งแกร่ง ไม่น่าจะหลุดลงไปได้" นักบริหารเงิน กล่าว